Vermoorde VSA-vrou se oorskot terug huis toeGabriela Alban. Foto: Facebook Diego Dougherty Novella, ŉ 41-jarige man van Guatemala, is in verband met haar moord in hegtenis geneem. Staatsaanklaer Carmen Daniels het verlede week tydens Novella se hofverskyning gesê die staat het ŉ sterk saak teen hom. Alban se familie het in ŉ verklaring hul dank uitgespreek teenoor verskeie mense onder wie die Wes-Kaapse direkteur van openbare vervolging, verskeie polisiebeamptes in Kampsbaai en personeel van die Amerikaanse konsulaat in Kaapstad. William Booth, Novella se regsverteenwoordiger, het verlede week gesê mediaberigte wat beweer dat Novella en Alban in ŉ dwelm-aangevuurde sekssessie betrokke was toe Alban vermoor is, is pure bespiegeling. Alban se familie het in hul verklaring gesê: “Gaby was ŉ geliefde, slim, aantreklike en suksesvolle vrou met ’n skoon lewenstyl. Sy was ’n vreugde vir haar familie en vriende, almal sal haar ontsettend mis.” Volgens die familie is Alban se liggaam terug na Los Angeles geneem waar sy volgens Joodse tradisies begrawe sal word. “Ons is gereed om so gou moontlik, en so dikwels as nodig, na Kaapstad terug te keer ten einde geregtigheid vir Gaby te kry.” Klik hier vir alle vorige berigte oor Gabriela Alban op Maroela Media.